– Ҡуй, балам, улай тимә. Сабый сағығыҙҙа һеҙҙе сәй эсереп, ҡараштырап тороусы Разифа инәйең булды лаһа. Зәлифә күршеләр, үҙебеҙҙең һөт булмағанда, яртышар ыстаканлап булһа ла, һеҙҙең ауыҙҙан һөт-ҡатыҡ өҙҙөрмәнеләр. Ыумас ыуғанымды күреп ҡалыу менән: Сәрбиямал, ҡатыҡ ойоттом, инеп ал, аҡһыҙ ыумастың тәме буламы ни– ти ҙә тора торғайнылар. Ҡуй-ҡуй, балам, күрше хаҡы – Тәңре хаҡы. Ауыҙыңдан ел алһын. Аллам һаҡлаһын, күрешеһеҙ торорға яҙмаһын! 